CELEX: 32012D0448
Language: el
Date: 2012-07-12 00:00:00
Title: 2012/448/ΕΕ: Απόφαση της Επιτροπής, της 12ης Ιουλίου 2012 , σχετικά με τον καθορισμό οικολογικών κριτηρίων απονομής του οικολογικού σήματος της EE για δημοσιογραφικό χαρτί [κοινοποιηθείσα υπό τον αριθμό C(2012) 4693]  Κείμενο που παρουσιάζει ενδιαφέρον για τον ΕΟΧ

28.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 202/26
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 12ης Ιουλίου 2012
   σχετικά με τον καθορισμό οικολογικών κριτηρίων απονομής του οικολογικού σήματος της EE για δημοσιογραφικό χαρτί
   [κοινοποιηθείσα υπό τον αριθμό C(2012) 4693]
   (Κείμενο που παρουσιάζει ενδιαφέρον για τον ΕΟΧ)
   (2012/448/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
   Μετά από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Βάσει του κανονισμού (ΕΚ) αριθ. 66/2010, το οικολογικό σήμα της ΕΕ μπορεί να απονέμεται στα προϊόντα με μειωμένες περιβαλλοντικές επιπτώσεις σε όλη τη διάρκεια του κύκλου ζωής τους.
            
         
               (2)
            
            
               Ο κανονισμός (ΕΚ) αριθ. 66/2010 προβλέπει ότι καθορίζονται εξειδικευμένα κριτήρια για το οικολογικό σήμα της ΕΕ ανά κατηγορία προϊόντων.
            
         
               (3)
            
            
               Δεδομένου ότι για την παραγωγή δημοσιογραφικού χαρτιού καταναλώνονται σημαντικές ποσότητες ενέργειας, ξυλείας και χημικών ουσιών, ενώ μπορεί να συνεπιφέρει περιβαλλοντική ζημία ή κινδύνους που σχετίζονται με τη χρήση των φυσικών πόρων, είναι σκόπιμο να θεσπιστούν κριτήρια απονομής του οικολογικού σήματος της ΕΕ για την κατηγορία προϊόντων «δημοσιογραφικό χαρτί».
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η κατηγορία προϊόντων «δημοσιογραφικό χαρτί» περιλαμβάνει χαρτί από πολτό (χαρτόμαζα) που χρησιμοποιείται για εκτύπωση εφημερίδων και άλλων εντύπων.
   2.   Από την κατηγορία προϊόντων «δημοσιογραφικό χαρτί» εξαιρούνται το φωτογραφικό χαρτί, το χαρτί γραφής, το θερμοευαίσθητο, το φωτογραφικό και το αυτοαντιγραφικό χαρτί, το χαρτί συσκευασίας και περιτυλίγματος, καθώς και το αρωματισμένο χαρτί.
   Άρθρο 2
   Για τους σκοπούς της παρούσας απόφασης, ισχύουν οι ακόλουθοι ορισμοί:
   1)   «δημοσιογραφικό χαρτί»: χαρτί που χρησιμοποιείται κυρίως για εκτύπωση εφημερίδων και κατασκευάζεται από πολτό(χαρτόμαζα) ή/και ανακτημένο χαρτί, το βάρος του οποίου κυμαίνεται μεταξύ 40 και 65 g/m2.
   2)   «ανακτημένες ίνες»: ίνες που έχουν αφαιρεθεί από τη ροή των αποβλήτων κατά τη διάρκεια μεταποιητικής διεργασίας ή που προέρχονται από νοικοκυριά ή από εμπορικές, βιομηχανικές και διοικητικές εγκαταστάσεις τελικής χρήσης του προϊόντος, και οι οποίες δεν μπορούν πλέον να χρησιμοποιηθούν για τον επιδιωκόμενο σκοπό.
   Άρθρο 3
   Προκειμένου να απονεμηθεί το οικολογικό σήμα της ΕΕ σε είδος δημοσιογραφικού χαρτιού δυνάμει του κανονισμού (ΕΚ) αριθ. 66/2010, πρέπει αυτό να υπάγεται στην κατηγορία προϊόντων «δημοσιογραφικό χαρτί», όπως ορίζεται στο άρθρο 1 της παρούσας απόφασης, και να συμμορφώνεται με τα κριτήρια, καθώς και με τις σχετικές απαιτήσεις εκτίμησης και εξακρίβωσης που παρατίθενται στο παράρτημα της παρούσας απόφασης.
   Άρθρο 4
   Τα κριτήρια για την ομάδα προϊόντων «δημοσιογραφικό χαρτί», καθώς και οι σχετικές απαιτήσεις εκτίμησης και εξακρίβωσης, ισχύουν επί τρία έτη από την ημερομηνία έκδοσης της παρούσας απόφασης.
   Άρθρο 5
   Για διοικητικούς σκοπούς, στην κατηγορία προϊόντων «δημοσιογραφικό χαρτί» αποδίδεται ο κωδικός αριθμός «037».
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 12 Ιουλίου 2012.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 27 της 30.1.2010, σ. 1.
   
      ΠΑΡΑΡΤΗΜΑ
      
         ΓΕΝΙΚΟ ΠΛΑΙΣΙΟ
      
      
         Στόχοι των κριτηρίων
      
      Με τα κριτήρια επιδιώκεται, ιδίως, αφενός να ενισχυθεί η αποτελεσματική χρήση των πόρων με την ενθάρρυνση της ανακύκλωσης του χαρτιού, να μειωθούν οι απορρίψεις τοξικών ή ευτροφικών ουσιών στα ύδατα, να περιοριστούν οι περιβαλλοντικές ζημίες ή κίνδυνοι λόγω της χρήσης ενέργειας (αύξηση της θερμοκρασίας του πλανήτη, οξίνιση, καταστροφή του όζοντος, εξάντληση μη ανανεώσιμων ενεργειακών πόρων), μέσω της μείωσης της κατανάλωσης ενέργειας και των συναφών εκπομπών στην ατμόσφαιρα, και αφετέρου να περιοριστούν οι περιβαλλοντικές ζημίες ή κίνδυνοι που σχετίζονται με τη χρήση επικίνδυνων χημικών προϊόντων και να εφαρμοστούν οι αρχές της αειφόρου διαχείρισης για τη διαφύλαξη των δασών.
      
         ΚΡΙΤΗΡΙΑ
      
      Τα ακόλουθα κριτήρια καθορίζονται για κάθε ένα από τα ακόλουθα πεδία:
      
                  1.
               
               
                  Εκπομπές στα ύδατα και στην ατμόσφαιρα
               
            
                  2.
               
               
                  Χρήση ενέργειας
               
            
                  3.
               
               
                  Ίνες: αειφόρος διαχείριση των δασών
               
            
                  4.
               
               
                  Επικίνδυνες χημικές ουσίες
               
            
                  5.
               
               
                  Διαχείριση αποβλήτων
               
            
                  6.
               
               
                  Καταλληλότητα προς χρήση
               
            
                  7.
               
               
                  Πληροφορίες που αναγράφονται στο οικολογικό σήμα
               
            Τα οικολογικά κριτήρια καλύπτουν την παραγωγή του χαρτοπολτού, συμπεριλαμβανομένων όλων των επιμέρους διεργασιών παραγωγής, από το σημείο που η πρώτη ύλη παρθένων ινών/ανακτημένου χαρτιού εισέρχεται στην εγκατάσταση παραγωγής έως το σημείο που ο χαρτοπολτός εξέρχεται από το εργοστάσιο παραγωγής χαρτόμαζας. Για τις διεργασίες χαρτοποιίας, τα οικολογικά κριτήρια καλύπτουν όλες τις επιμέρους διεργασίες, από την άλεση του χαρτοπολτού (διάσπαση του ανακτημένου χαρτιού) έως την περιέλιξη του χαρτιού σε ρόλους.
      Από τα κριτήρια αυτά δεν καλύπτονται οι ακόλουθες δραστηριότητες:
      
                  1.
               
               
                  Μεταφορά και συσκευασία του χαρτοπολτού, του χαρτιού ή των πρώτων υλών
               
            
                  2.
               
               
                  Μεταποίηση χαρτιού
               
            
         Απαιτήσεις εκτίμησης και εξακρίβωσης
      
      Οι ειδικές απαιτήσεις όσον αφορά την εκτίμηση και την εξακρίβωση αναφέρονται στην περιγραφή κάθε κριτηρίου.
      Εφόσον ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, εξυπακούεται ότι αυτά επιτρέπεται να προέρχονται από τον αιτούντα ή/και από τον ή τους προμηθευτές του ή/και από τον ή τους προμηθευτές των τελευταίων, κατά περίπτωση.
      Κατά περίπτωση, επιτρέπεται να χρησιμοποιούνται άλλες μέθοδοι δοκιμών εκτός από εκείνες που υποδεικνύονται για κάθε κριτήριο, εάν κρίνονται ισοδύναμες από τον αρμόδιο φορέα ο οποίος εξετάζει την αίτηση.
      Όπου είναι εφικτό, οι δοκιμές διεξάγονται από εργαστήρια που πληρούν τις γενικές απαιτήσεις του προτύπου EN ISO 17025 ή ισοδύναμου.
      Όπου κρίνεται σκόπιμο, οι αρμόδιοι φορείς μπορούν να απαιτούν την υποβολή δικαιολογητικών και να διεξάγουν ανεξάρτητες εξακριβώσεις.
      
         ΚΡΙΤΗΡΙΑ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ
      
      
         Κριτήριο 1 —   Εκπομπές στα ύδατα και στην ατμόσφαιρα
      
      α)   Χημικώς απαιτούμενο οξυγόνο (COD), θείο (S), NOx, φωσφόρος (P)
      Για καθεμία από αυτές τις παραμέτρους, οι εκπομπές στην ατμόσφαιρα ή/και στα ύδατα από την παραγωγή χαρτοπολτού και χαρτιού εκφράζονται σε βαθμούς (PCOD, PS, PNOx, PP), όπως περιγράφεται στη συνέχεια.
      Κανένας από τους επιμέρους βαθμούς PCOD, PS, PNOx, PP δεν υπερβαίνει το 1,5.
      Η συνολική βαθμολογία (Ρσυνολικός = PCOD + PS + PNOx + PP) δεν υπερβαίνει το 4,0.
      Ο βαθμός PCOD υπολογίζεται ως εξής (οι βαθμοί PS, PNOx, PP υπολογίζονται με τον ίδιο ακριβώς τρόπο).
      Για κάθε χρησιμοποιούμενο χαρτοπολτό «i», οι σχετικές μετρούμενες εκπομπές COD (CODχαρτοπολτού,i εκφραζόμενες σε kg/τόνο αερόξηρου προϊόντος - ADT) σταθμίζονται με βάση την αναλογία του χρησιμοποιούμενου χαρτοπολτού (χαρτοπολτός «i» ως προς τον τόνο αερόξηρου χαρτοπολτού) και αθροίζονται. Οι σταθμισμένες εκπομπές COD για τους διαφορετικούς χαρτοπολτούς προστίθενται ακολούθως στις μετρούμενες εκπομπές COD για την παραγωγή χαρτιού, ώστε να προκύψουν οι συνολικές εκπομπές CODσυνολικό.
      Η σταθμισμένη τιμή αναφοράς COD για την παραγωγή χαρτοπολτού υπολογίζεται με τον ίδιο τρόπο, δηλαδή ως άθροισμα των σταθμισμένων τιμών αναφοράς για κάθε χρησιμοποιούμενο χαρτοπολτό, και προστίθεται στην τιμή αναφοράς για την παραγωγή χαρτιού, ώστε να προκύψει η συνολική τιμή αναφοράς CODαναφοράς CODαναφσυνολικό. Οι τιμές αναφοράς για κάθε χρησιμοποιούμενο είδος χαρτοπολτού για την παραγωγή χαρτιού δίδονται στον πίνακα 1.
      Τέλος, οι συνολικές εκπομπές COD διαιρούνται διά της συνολικής τιμής αναφοράς COD σύμφωνα με τον ακόλουθο τύπο:
      
         
      
         Πίνακας 1
      
      
         Τιμές αναφοράς για τις εκπομπές που αντιστοιχούν στα διαφορετικά είδη χαρτοπολτού και στην παραγωγή χαρτιού
      
      
                  Ποιότητα χαρτοπολτού/χαρτιού
               
               
                  Εκπομπές (kg/ADT)
               
            
                  CODαναφοράς
                  
               
               
                  Sαναφοράς
                  
               
               
                  NOx,αναφοράς
                  
               
               
                  Ραναφοράς
                  
               
            
                  Λευκασμένος χημικός χαρτοπολτός (εκτός από τον θειώδη)
               
               
                  18,0
               
               
                  0,6
               
               
                  1,6
               
               
                  0,045
               
            
                  Λευκασμένος χημικός χαρτοπολτός (θειώδης)
               
               
                  25,0
               
               
                  0,6
               
               
                  1,6
               
               
                  0,045
               
            
                  Αλεύκαστος χημικός χαρτοπολτός
               
               
                  10,0
               
               
                  0,6
               
               
                  1,6
               
               
                  0,04
               
            
                  CTMP (χημικο-θερμομηχανικός χαρτοπολτός)
               
               
                  15,0
               
               
                  0,2
               
               
                  0,3
               
               
                  0,01
               
            
                  TMP (θερμομηχανικός χαρτοπολτός)/ξυλοπολτός
               
               
                  3,0
               
               
                  0,2
               
               
                  0,3
               
               
                  0,01
               
            
                  Χαρτοπολτός ανακτημένων ινών
               
               
                  2,0
               
               
                  0,2
               
               
                  0,3
               
               
                  0,01
               
            
                  Χαρτί (μη καθετοποιημένες μονάδες παραγωγής οι οποίες προμηθεύονται από το εμπόριο όλους τους πολτούς που χρησιμοποιούν)
               
               
                  1
               
               
                  0,3
               
               
                  0,8
               
               
                  0,01
               
            
                  Χαρτί (λοιπές μονάδες παραγωγής)
               
               
                  1
               
               
                  0,3
               
               
                  0,7
               
               
                  0,01
               
            Εγκρίνεται εξαίρεση για την τιμή Ραναφοράς λευκασμένου χημικού χαρτοπολτού (εκτός από τον θειώδη) του πίνακα 1, με ανώτατο όριο το 0,1 εφόσον είναι δυνατόν να αποδειχτεί ότι το υψηλότερο επίπεδο P οφείλεται στη φυσική παρουσία P στον ξυλοπολτό.
      Σε περίπτωση συμπαραγωγής θερμότητας και ηλεκτρικής ενέργειας στον ίδιο σταθμό, είναι δυνατόν να αφαιρεθούν από το σύνολο οι εκπομπές NOx και S που προκύπτουν από την ηλεκτροπαραγωγή. Για τον υπολογισμό της αναλογίας των εκπομπών που προκύπτουν από την ηλεκτροπαραγωγή μπορεί να χρησιμοποιηθεί ο ακόλουθος τύπος:
      2 × (MWh(ηλεκτρική ενέργεια))/[2 × MWh(ηλεκτρική ενέργεια) + MWh(θερμότητα)]
      Η ηλεκτρική ενέργεια στον τύπο αυτό είναι η ηλεκτρική ενέργεια που παράγεται στο σταθμό συμπαραγωγής.
      Η θερμότητα στον τύπο αυτό είναι η καθαρή θερμότητα που αποδίδεται από το σταθμό συμπαραγωγής για την παραγωγή χαρτοπολτού/χαρτιού.
      
         Εκτίμηση και εξακρίβωση: ο αιτών υποβάλλει λεπτομερείς υπολογισμούς που αποδεικνύουν συμμόρφωση με το παρόν κριτήριο, μαζί με τη σχετική τεκμηρίωση που περιλαμβάνει εκθέσεις δοκιμών στις οποίες χρησιμοποιούνται οι εξής μέθοδοι δοκιμών: COD: ISO 6060, NOx: ISO 11564, S (οξειδωμένο): EPA αριθ. 8, S (ανηγμένο): EPA αριθ. 16A, περιεκτικότητα του πετρελαίου σε S: ISO 8754, περιεκτικότητα του γαιάνθρακα σε S: ISO 351, P: EN ISO 6878, APAT IRSA CNR 4110 ή Dr Lange LCK 349.
      Στη σχετική τεκμηρίωση αναφέρονται η συχνότητα μέτρησης και ο υπολογισμός των βαθμών για το COD, το S και τα NOx. Πρέπει να συμπεριλαμβάνονται όλες οι εκπομπές S και NOx οι οποίες σημειώνονται κατά την παραγωγή πολτού και χαρτιού, συμπεριλαμβανόμενου του ατμού που παράγεται εκτός του συγκροτήματος παραγωγής, πλην των εκπομπών που σχετίζονται με την παραγωγή ηλεκτρικής ενέργειας. Οι μετρήσεις καλύπτουν τους λέβητες ανάκτησης, τις ασβεστοκαμίνους, τους ατμολέβητες και τις καμίνους διάσπασης δύσοσμων αερίων. Λαμβάνονται επίσης υπόψη οι διάχυτες εκπομπές. Οι αναφερόμενες τιμές εκπομπών θείου στον ατμοσφαιρικό αέρα περιλαμβάνουν τις εκπομπές και του οξειδωμένου και του ανηγμένου θείου (διμεθυλοσουλφίδιο, μεθυλομερκαπτάνη, υδρóθειο κ.λπ.). Οι εκπομπές θείου που σχετίζονται με την παραγωγή θερμότητας από πετρέλαιο, γαιάνθρακα και άλλα εξωτερικά καύσιμα γνωστής περιεκτικότητας σε θείο επιτρέπεται να υπολογίζονται αντί να μετριούνται, και λαμβάνονται υπόψη.
      Οι εκπομπές στα ύδατα μετριούνται σε δείγματα που δεν έχουν υποβληθεί σε διήθηση ούτε καθίζηση, μετά από επεξεργασία των αποβλήτων είτε στη βιομηχανική μονάδα είτε σε δημόσια εγκατάσταση επεξεργασίας (ΕΕΛ). Η περίοδος των μετρήσεων βασίζεται στην παραγωγή ενός δωδεκαμήνου. Σε περίπτωση νέων ή ανακατασκευασμένων εγκαταστάσεων παραγωγής, οι μετρήσεις βασίζονται σε 45 τουλάχιστον συνεχόμενες ημέρες σταθερής λειτουργίας της εγκατάστασης. Η μέτρηση είναι αντιπροσωπευτική της αντίστοιχης περιόδου.
      Στις περιπτώσεις καθετοποιημένων μονάδων παραγωγής, επειδή είναι δύσκολο να υπολογιστούν χωριστές τιμές για τις εκπομπές από τον χαρτοπολτό και από το χαρτί, εάν διατίθεται μόνο συνδυασμένη τιμή για την παραγωγή χαρτοπολτού και χαρτιού, οι τιμές εκπομπών για τον χαρτοπολτό (ή τους χαρτοπολτούς) μηδενίζονται και στην τιμή για τη χαρτοποιία περιλαμβάνονται η παραγωγή τόσο του χαρτοπολτού όσο και του χαρτιού.
      β)   AOX (προσροφήσιμες οργανοαλογονούχες ενώσεις)
      
                  —
               
               
                  Έως τις 31 Μαρτίου 2013 οι εκπομπές AOX από την παραγωγή κάθε χρησιμοποιούμενου πολτού δεν υπερβαίνουν τα 0,20 kg/ADT.
               
            
                  —
               
               
                  Από την 1η Απριλίου 2013 έως τη λήξη της ισχύος των κριτηρίων της παρούσας απόφασης οι εκπομπές AOX από την παραγωγή κάθε χρησιμοποιούμενου πολτού δεν υπερβαίνουν τα 0,17 kg/ADT.
               
            
         Εκτίμηση και εξακρίβωση: ο αιτών υποβάλλει εκθέσεις δοκιμών κατά τις οποίες χρησιμοποιήθηκε η εξής μέθοδος: AOX ISO 9562, συνοδευόμενες από λεπτομερείς υπολογισμούς που αποδεικνύουν συμμόρφωση με το παρόν κριτήριο, καθώς και σχετική τεκμηρίωση.
      Στη σχετική τεκμηρίωση αναφέρεται η συχνότητα μέτρησης. Οι ΑΟΧ μετριούνται μόνο στις διεργασίες όπου χρησιμοποιούνται χλωριούχες ενώσεις για τη λεύκανση του χαρτοπολτού. Οι ΑΟΧ δεν χρειάζεται να μετριούνται στα λύματα των μη καθετοποιημένων συγκροτημάτων παραγωγής χαρτιού ούτε στα λύματα της παραγωγής χαρτοπολτού χωρίς λεύκανση ή όπου η λεύκανση εκτελείται με ουσίες που δεν περιέχουν χλώριο.
      Οι μετρήσεις εκτελούνται σε δείγματα που δεν έχουν υποβληθεί σε διήθηση ούτε καθίζηση, μετά από επεξεργασία των αποβλήτων είτε στη βιομηχανική μονάδα είτε σε δημόσια εγκατάσταση επεξεργασίας (ΕΕΛ). Η περίοδος των μετρήσεων βασίζεται στην παραγωγή ενός δωδεκαμήνου. Όταν πρόκειται για νέα ή ανακατασκευασμένη εγκατάσταση παραγωγής, οι μετρήσεις βασίζονται σε τουλάχιστον 45 συνεχόμενες ημέρες σταθερής λειτουργίας της εγκατάστασης. Η μέτρηση είναι αντιπροσωπευτική της αντίστοιχης περιόδου.
      γ)   CO2
      
      Οι εκπομπές διοξειδίου του άνθρακα από μη ανανεώσιμες πηγές ενέργειας δεν υπερβαίνουν τα 1 000 kg ανά τόνο παραγόμενου χαρτιού, συμπεριλαμβανομένων των εκπομπών από την παραγωγή ηλεκτρικής ενέργειας (εντός ή εκτός των εγκαταστάσεων παραγωγής, αδιακρίτως). Για μη καθετοποιημένες μονάδες παραγωγής (οι οποίες προμηθεύονται από το εμπόριο όλους τους χαρτοπολτούς που χρησιμοποιούν) οι εκπομπές δεν υπερβαίνουν τα 1 100 kg ανά τόνο. Οι εκπομπές υπολογίζονται ως άθροισμα των εκπομπών από την παραγωγή χαρτοπολτού και χαρτιού.
      
         Εκτίμηση και εξακρίβωση: ο αιτών υποβάλλει λεπτομερείς υπολογισμούς που αποδεικνύουν συμμόρφωση με το παρόν κριτήριο, καθώς και σχετική τεκμηρίωση.
      Ο αιτών υποβάλλει στοιχεία σχετικά με τις ατμοσφαιρικές εκπομπές διοξειδίου του άνθρακα. Σε αυτά συνυπολογίζονται όλες οι πηγές τροφοδοσίας με μη ανανεώσιμα καύσιμα κατά την παραγωγή χαρτοπολτού και χαρτιού καθώς και οι εκπομπές από την παραγωγή ηλεκτρικής ενέργειας (εντός ή εκτός των εγκαταστάσεων παραγωγής, αδιακρίτως).
      Για τον υπολογισμό των εκπομπών CO2 από τα καύσιμα χρησιμοποιούνται οι ακόλουθοι συντελεστές εκπομπής.
      
         Πίνακας 2
      
      
                  Καύσιμα
               
               
                  Εκπομπές CO2 ορυκτό
                  
               
               
                  Μονάδα
               
            
                  Γαιάνθρακας
               
               
                  96
               
               
                  g CO2 ορυκτό/MJ
               
            
                  Αργό πετρέλαιο
               
               
                  73
               
               
                  g CO2 ορυκτό/MJ
               
            
                  Μαζούτ 1
               
               
                  74
               
               
                  g CO2 ορυκτό/MJ
               
            
                  Μαζούτ 2-5
               
               
                  81
               
               
                  g CO2 ορυκτό/MJ
               
            
                  Υγραέριο (LPG)
               
               
                  66
               
               
                  g CO2 ορυκτό/MJ
               
            
                  Φυσικό αέριο
               
               
                  56
               
               
                  g CO2 ορυκτό/MJ
               
            
                  Ηλεκτρική ενέργεια από το δίκτυο
               
               
                  400
               
               
                  g CO2 ορυκτό/kWh
               
            Η περίοδος των υπολογισμών ή των ισοζυγίων μάζας βασίζεται στην παραγωγή ενός δωδεκαμήνου. Σε περίπτωση νέων ή ανακατασκευασμένων εγκαταστάσεων παραγωγής, οι υπολογισμοί βασίζονται σε 45 τουλάχιστον συνεχόμενες ημέρες σταθερής λειτουργίας της εγκατάστασης. Οι υπολογισμοί είναι αντιπροσωπευτικοί της αντίστοιχης περιόδου.
      Για την ηλεκτρική ενέργεια από το δίκτυο ηλεκτροδότησης, πρέπει να χρησιμοποιείται η τιμή που αναφέρεται στον ανωτέρω πίνακα (ο ευρωπαϊκός μέσος όρος) εκτός εάν ο αιτών καταθέτει έγγραφα που αποδεικνύουν τη μέση τιμή για τον ή τους προμηθευτές του σε ηλεκτρική ενέργεια (συμβεβλημένοι προμηθευτές ή εθνικός μέσος όρος) οπότε μπορεί να χρησιμοποιεί αυτή την τιμή αντί της τιμής του πίνακα.
      Στον υπολογισμό των εκπομπών CO2 δεν λαμβάνεται υπόψη η ποσότητα της ενέργειας από ανανεώσιμες πηγές (1) που αγοράζεται και χρησιμοποιείται για τις παραγωγικές διεργασίες. Ο αιτών τεκμηριώνει κατάλληλα ότι αυτό το είδος ενέργειας πράγματι χρησιμοποιείται στη μονάδα παραγωγής ή ότι αγοράζεται από εξωτερικές πηγές.
      
         Κριτήριο 2 —   Χρήση ενέργειας
      
      α)   Ηλεκτρική ενέργεια
      Η κατανάλωση ηλεκτρικής ενέργειας κατά την παραγωγή πολτού και χαρτιού εκφράζεται σε βαθμούς (PE) όπως περιγράφεται στη συνέχεια.
      Το σύνολο των βαθμών, PE, πρέπει να είναι μικρότερο ή ίσο του 1,5.
      Ο υπολογισμός του PE γίνεται ως εξής.
      Υπολογισμός για την παραγωγή χαρτοπολτού: Για κάθε χρησιμοποιούμενο χαρτοπολτό i, η σχετική κατανάλωση ηλεκτρικής ενέργειας (Επολτού, i εκφραζόμενη σε kWh/ADT) υπολογίζεται ως εξής:
      Επολτού, i = ηλεκτρική ενέργεια που έχει παραχθεί εσωτερικά + ηλεκτρική ενέργεια που έχει αγοραστεί – ηλεκτρική ενέργεια που έχει πωληθεί
      Υπολογισμός για την παραγωγή χαρτιού: Παρομοίως, η κατανάλωση ηλεκτρικής ενέργειας που σχετίζεται με την παραγωγή χαρτιού (Εχαρτιού) υπολογίζεται ως εξής:
      Εχαρτιού = ηλεκτρική ενέργεια που έχει παραχθεί εσωτερικά + ηλεκτρική ενέργεια που έχει αγοραστεί – ηλεκτρική ενέργεια που έχει πωληθεί
      Τέλος, οι βαθμοί για την παραγωγή χαρτοπολτού και χαρτιού συνδυάζονται ώστε να προκύψει η συνολική βαθμολογία (PE) ως εξής:
      
         
      Στις περιπτώσεις καθετοποιημένων μονάδων παραγωγής, επειδή είναι δύσκολο να υπολογιστούν χωριστές τιμές για την ηλεκτρική ενέργεια του χαρτοπολτού και του χαρτιού, εάν διατίθεται μόνο συνδυασμένη τιμή για την παραγωγή χαρτοπολτού και χαρτιού, οι τιμές ηλεκτρικής ενέργειας για τον χαρτοπολτό (ή τους χαρτοπολτούς) μηδενίζονται και στην τιμή για τη χαρτοποιία περιλαμβάνονται η παραγωγή τόσο του χαρτοπολτού όσο και του χαρτιού.
      β)   Καύσιμο (θερμότητα)
      Η κατανάλωση καυσίμου κατά την παραγωγή πολτού και χαρτιού εκφράζεται σε βαθμούς (PF) όπως περιγράφεται στη συνέχεια.
      Το σύνολο των βαθμών, PF, πρέπει να είναι μικρότερο ή ίσο του 1,5.
      Ο υπολογισμός του PF γίνεται ως εξής. Υπολογισμός για την παραγωγή χαρτοπολτού:
      Για κάθε χρησιμοποιούμενο χαρτοπολτό i, η σχετική κατανάλωση καυσίμου (Fπολτού, i εκφραζόμενη σε kWh/ADT) υπολογίζεται ως εξής:
      Fπολτού, i = ηλεκτρική ενέργεια που έχει παραχθεί εσωτερικά + ηλεκτρική ενέργεια που έχει αγοραστεί – ηλεκτρική ενέργεια που έχει πωληθεί – 1,25 × ηλεκτρική ενέργεια που έχει παραχθεί εσωτερικά
      
         Σημείωση:
      
      
                  1.
               
               
                  Η Fπολτού, i (και η συνεισφορά της στο PF, πολτού) δεν χρειάζεται να υπολογίζονται για τον μηχανικό πολτό, εκτός εάν πρόκειται για αερόξηρο μηχανικό πολτό της αγοράς που περιέχει τουλάχιστον 90 % ξηράς ουσίας.
               
            
                  2.
               
               
                  Στην παραπάνω εξίσωση, στην τιμή της μεταβλητής «καύσιμο που έχει πωληθεί» προστίθεται η ποσότητα καυσίμου που χρησιμοποιήθηκε για την παραγωγή της πωληθείσας θερμότητας.
               
            Υπολογισμός για την παραγωγή χαρτιού: παρομοίως, η κατανάλωση καυσίμου που σχετίζεται με την παραγωγή χαρτιού (Fχαρτιού, εκφραζόμενη σε kWh/ADT), υπολογίζεται ως εξής:
      Fχαρτιού = καύσιμο που έχει παραχθεί εσωτερικά + καύσιμο που έχει αγοραστεί – καύσιμο που έχει πωληθεί – 1,25 × ηλεκτρική ενέργεια που έχει παραχθεί εσωτερικά
      Τέλος, οι βαθμοί για την παραγωγή χαρτοπολτού και χαρτιού συνδυάζονται ώστε να προκύψει η συνολική βαθμολογία (PF) ως εξής:
      
         
      
         Πίνακας 3
      
      
         Τιμές αναφοράς για ηλεκτρική ενέργεια και καύσιμο
      
      
                  Ποιότητα χαρτοπολτού
               
               
                  Καύσιμο kWh/ADT
                  Fαναφοράς
                  
               
               
                  Ηλεκτρική ενέργεια kWh/ADT
                  Εαναφοράς
                  
               
            
                  Όχι admp
               
               
                  admp
               
               
                  Όχι admp
               
               
                  admp
               
            
                  Χημικός πολτός
               
               
                  4 000
               
               
                  5 000
               
               
                  800
               
               
                  800
               
            
                  Θερμομηχανικός πολτός (TMP)
               
               
                  0
               
               
                  900
               
               
                  2 200
               
               
                  2 200
               
            
                  Ξυλοπολτός (συμπεριλαμβάνεται πεπιεσμένος ξυλοπολτός)
               
               
                  0
               
               
                  900
               
               
                  2 000
               
               
                  2 000
               
            
                  Χημικο-θερμομηχανικός πολτός (CTMP)
               
               
                  0
               
               
                  1 000
               
               
                  2 000
               
               
                  2 000
               
            
                  Χαρτοπολτός ανακτημένων ινών
               
               
                  300
               
               
                  1 300
               
               
                  450
               
               
                  550
               
            
                  Ποιότητα χαρτιού
               
               
                  Καύσιμο
               
               
                  kWh/τόνο
               
               
                   
               
               
                  Ηλεκτρική ενέργεια
                  kWh/τόνο
               
            
                  Ποιότητα δημοσιογραφικού χαρτιού
               
               
                   
               
               
                  1 800
               
               
                   
               
               
                  700
               
            
                  
                              Admp
                           
                           
                              =
                           
                           
                              αερόξηρος χαρτοπολτός της αγοράς
                           
                        
            
         Εκτίμηση και εξακρίβωση [για το α) και το β)]: ο αιτών υποβάλλει λεπτομερείς υπολογισμούς που αποδεικνύουν συμμόρφωση με το παρόν κριτήριο, καθώς και κάθε σχετική τεκμηρίωση. Τα υποβαλλόμενα στοιχεία περιλαμβάνουν επομένως τη συνολική κατανάλωση ηλεκτρικής ενέργειας και καυσίμου.
      Ο αιτών υπολογίζει όλες τις εισροές ενέργειας, υποδιαιρούμενες σε θερμότητα/καύσιμα και ηλεκτρική ενέργεια που καταναλώνονται κατά την παραγωγή χαρτοπολτού και χαρτιού, συμπεριλαμβανομένης της ενέργειας που καταναλώνεται κατά την απομελάνωση των απορριμμάτων χαρτιού για την παραγωγή χαρτιού ανάκτησης. Η ενέργεια που χρησιμοποιείται για τη μεταφορά πρώτων υλών, καθώς και για τη μεταποίηση και τη συσκευασία, δεν λαμβάνεται υπόψη στον υπολογισμό της κατανάλωσης ενέργειας.
      Η συνολική θερμική ενέργεια περιλαμβάνει όλα τα καύσιμα που αγοράζονται. Περιλαμβάνει επίσης τη θερμική ενέργεια που ανακτάται με καύση των υγρών της παραγωγής και των αποβλήτων από τις διεργασίες της βιομηχανικής μονάδας (π.χ. απορρίμματα ξύλου, πριονίδι, υγρά, απορρίμματα χαρτιού, αποκόμματα χαρτοποιίας,) καθώς και τη θερμότητα που ανακτάται από την εσωτερική παραγωγή ηλεκτρικής ενέργειας – εντούτοις, στον υπολογισμό της συνολικής θερμικής ενέργειας, οι αιτούντες οφείλουν να συνυπολογίζουν μόνο το 80 % της θερμικής ενέργειας από τις εν λόγω πηγές.
      Ως «ηλεκτρική ενέργεια» νοείται ο καθαρός εισερχόμενος ηλεκτρισμός από το δίκτυο ηλεκτροδότησης και από την εσωτερική ηλεκτροπαραγωγή, μετρούμενος ως ηλεκτρική ισχύς. Η ηλεκτρική ενέργεια που χρησιμοποιείται για την επεξεργασία λυμάτων δεν συνυπολογίζεται.
      Στις περιπτώσεις που παράγεται ατμός με χρήση ηλεκτρικής ενέργειας ως πηγής θερμότητας, υπολογίζεται η θερμική αξία του ατμού, κατόπιν διαιρείται διά 0,8 και προστίθεται στη συνολική κατανάλωση καυσίμων.
      Στις περιπτώσεις καθετοποιημένων μονάδων παραγωγής, επειδή είναι δύσκολο να υπολογιστούν χωριστές τιμές για το καύσιμο (θερμότητα) χαρτοπολτού και χαρτιού, εάν διατίθεται μόνο συνδυασμένη τιμή για την παραγωγή χαρτοπολτού και χαρτιού, οι τιμές καυσίμου (θερμότητας) για τον χαρτοπολτό (ή τους χαρτοπολτούς) μηδενίζονται και στην τιμή για τη χαρτοποιία περιλαμβάνονται η παραγωγή τόσο του χαρτοπολτού όσο και του χαρτιού.
      
         Κριτήριο 3 —   Ίνες
      
      Τουλάχιστον το 70 % (w/w) της συνολικής ποσότητας ινών που χρησιμοποιούνται για την παραγωγή δημοσιογραφικού χαρτιού προέρχεται από ανάκτηση.
      Το σύνολο των ινών που δεν προέρχονται από ανάκτηση είναι παρθένες ίνες με έγκυρα πιστοποιητικά αειφόρου διαχείρισης δασών και αλυσίδας επιτήρησης σταδίων παραγωγής (chain of custody) που έχουν εκδοθεί από ανεξάρτητο σύστημα πιστοποίησης τρίτων, όπως το FSC, το PEFC ή ισοδύναμο.
      Εντούτοις, εφόσον τα συστήματα πιστοποίησης επιτρέπουν ανάμειξη πιστοποιημένων και μη πιστοποιημένων υλικών σε προϊόν ή γραμμή προϊόντων, το ποσοστό του μη πιστοποιημένου υλικού δεν υπερβαίνει το 50 % του συνόλου των χρησιμοποιούμενων παρθένων ινών. Το εν λόγω μη πιστοποιημένο υλικό καλύπτεται από σύστημα επαλήθευσης που εξασφαλίζει τη νόμιμη προέλευσή του και ικανοποιεί κάθε άλλη απαίτηση του συστήματος πιστοποίησης όσον αφορά μη πιστοποιημένο υλικό.
      Οι φορείς πιστοποίησης που χορηγούν πιστοποιητικά αειφόρου διαχείρισης δασών ή/και αλυσίδας επιτήρησης έχουν διαπιστευτεί/αναγνωριστεί από το υπόψη σύστημα πιστοποίησης.
      Από τον υπολογισμό του μεριδίου των ανακτημένων ινών εξαιρείται η επανάχρηση υλικών που προέρχονται από διεργασίες και επιδέχονται ποιοτική αποκατάσταση στο πλαίσιο της διεργασίας παραγωγής τους (αποκόμματα χαρτοποιίας – από ίδια παραγωγή ή από αγορά).
      
         Εκτίμηση και εξακρίβωση: ο αιτών υποβάλλει κατάλληλη τεκμηρίωση στην οποία αναφέρονται ο τύπος, η ποσότητα και η προέλευση των ινών που χρησιμοποιούνται στην παραγωγή του χαρτοπολτού και του χαρτιού.
      Εάν χρησιμοποιούνται παρθένες ίνες, το προϊόν καλύπτεται από έγκυρα πιστοποιητικά αειφόρου διαχείρισης δασών και αλυσίδας επιτήρησης σταδίων παραγωγής που έχουν εκδοθεί από ανεξάρτητο σύστημα πιστοποίησης τρίτων όπως το FSC, το PEFC ή ισοδύναμο. Εάν το προϊόν ή η γραμμή προϊόντων περιλαμβάνει μη πιστοποιημένο υλικό, πρέπει να υποβάλλεται αποδεικτικό που βεβαιώνει ότι το ποσοστό του μη πιστοποιημένου υλικού είναι κάτω του 50 % και ότι το υλικό αυτό καλύπτεται από σύστημα επαλήθευσης που εξασφαλίζει τη νόμιμη προέλευσή του και ικανοποιεί κάθε άλλη απαίτηση του συστήματος πιστοποίησης όσον αφορά μη πιστοποιημένο υλικό.
      Το ποσοστό των ανακτημένων ινών υπολογίζεται ως λόγος των εισροών ανακτημένων ινών προς την τελική παραγωγή χαρτιού. Εφόσον χρησιμοποιούνται ανακτημένες ίνες, ο αιτών υποβάλλει δήλωση στην οποία αναφέρεται η μέση ποσότητα από τις διάφορες ποιότητες ανακτημένου χαρτιού που χρησιμοποιούνται στο προϊόν σύμφωνα με το πρότυπο EN 643 (2) ή ισοδύναμο. Ο αιτών υποβάλλει επίσης δήλωση με την οποία βεβαιώνει ότι δεν χρησιμοποιήθηκαν αποκόμματα χαρτοποιίας (από ίδια παραγωγή ή από αγορά) για τον υπολογισμό του ποσοστού του ανακτημένου υλικού.
      
         Κριτήριο 4 —   Εξαιρούμενες ή περιορισμένης χρήσης ουσίες και μείγματα
      
      
         Εκτίμηση και εξακρίβωση: ο αιτών υποβάλλει κατάλογο των χημικών προϊόντων που χρησιμοποιούνται στην παραγωγή του χαρτοπολτού και του χαρτιού, μαζί με την κατάλληλη τεκμηρίωση (όπως δελτία δεδομένων ασφαλείας). Ο κατάλογος περιλαμβάνει την ποσότητα, τη λειτουργία και τους προμηθευτές όλων των ουσιών που χρησιμοποιούνται στην παραγωγική διεργασία.
      α)   Επικίνδυνες ουσίες και μείγματα
      Σύμφωνα με το άρθρο 6 παράγραφος 6 του κανονισμού (ΕΚ) αριθ. 66/2010, το προϊόν δεν περιέχει τις ουσίες που αναφέρονται στο άρθρο 57 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3), ούτε ουσίες ή μείγματα που πληρούν τα κριτήρια χαρακτηρισμού, σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (4) ή την οδηγία 67/548/ΕΟΚ του Συμβουλίου (5), με τις δηλώσεις επικινδυνότητας ή τις φράσεις κινδύνου που καθορίζονται στον παρακάτω πίνακα.
      Κατάλογος δηλώσεων επικινδυνότητας και φράσεων κινδύνου:
      
                  Δήλωση επικινδυνότητας (6)
                  
               
               
                  Φράση κινδύνου (7)
                  
               
            
                  H300 Θανατηφόρο σε περίπτωση κατάποσης
               
               
                  R28
               
            
                  H301 Τοξικό σε περίπτωση κατάποσης
               
               
                  R25
               
            
                  H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς
               
               
                  R65
               
            
                  H310 Θανατηφόρο σε επαφή με το δέρμα
               
               
                  R27
               
            
                  H311 Τοξικό σε επαφή με το δέρμα
               
               
                  R24
               
            
                  H330 Θανατηφόρο σε περίπτωση εισπνοής
               
               
                  R23/26
               
            
                  H331 Τοξικό σε περίπτωση εισπνοής
               
               
                  R23
               
            
                  H340 Μπορεί να προκαλέσει γενετικά ελαττώματα
               
               
                  R46
               
            
                  H341 Ύποπτο για πρόκληση γενετικών ελαττωμάτων
               
               
                  R68
               
            
                  H350 Μπορεί να προκαλέσει καρκίνο
               
               
                  R45
               
            
                  H350i Μπορεί να προκαλέσει καρκίνο μέσω της εισπνοής
               
               
                  R49
               
            
                  H351 Ύποπτο για πρόκληση καρκίνου
               
               
                  R40
               
            
                  H360F Μπορεί να βλάψει τη γονιμότητα
               
               
                  R60
               
            
                  H360D Μπορεί να βλάψει το έμβρυο
               
               
                  R61
               
            
                  H360FD Μπορεί να βλάψει τη γονιμότητα. Μπορεί να βλάψει το έμβρυο.
               
               
                  R60/61/60-61
               
            
                  H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο.
               
               
                  R60/63
               
            
                  H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα.
               
               
                  R61/62
               
            
                  H361f Ύποπτο για πρόκληση βλάβης στη γονιμότητα
               
               
                  R62
               
            
                  H361d Ύποπτο για πρόκληση βλάβης στο έμβρυο
               
               
                  R63
               
            
                  H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο.
               
               
                  R62/-63
               
            
                  H362 Μπορεί να βλάψει τα βρέφη που τρέφονται με μητρικό γάλα
               
               
                  R64
               
            
                  H370 Προκαλεί βλάβες στα όργανα
               
               
                  R39/23/24/25/26/27/28
               
            
                  H371 Μπορεί να προκαλέσει βλάβες στα όργανα
               
               
                  R68/20/21/22
               
            
                  H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση
               
               
                  R48/25/24/23
               
            
                  H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση
               
               
                  R48/20/21/22
               
            
                  H400 Πολύ τοξικό για τους υδρόβιους οργανισμούς
               
               
                  R50
               
            
                  H410 Πολύ τοξικό για τους υδρόβιους οργανισμούς με μακροχρόνιες επιπτώσεις
               
               
                  R50-53
               
            
                  H411 Τοξικό για τους υδρόβιους οργανισμούς με μακροχρόνιες επιπτώσεις
               
               
                  R51-53
               
            
                  H412 Επιβλαβές για τους υδρόβιους οργανισμούς με μακροχρόνιες επιπτώσεις
               
               
                  R52-53
               
            
                  H413 Μπορεί να έχει μακροχρόνιες επιπτώσεις σε υδρόβιους οργανισμούς
               
               
                  R53
               
            
                  EUH059 Επικίνδυνο για τη στιβάδα του όζοντος
               
               
                  R59
               
            
                  EUH029 Σε επαφή με το νερό ελευθερώνονται τοξικά αέρια
               
               
                  R29
               
            
                  EUH031 Σε επαφή με οξέα ελευθερώνονται τοξικά αέρια
               
               
                  R31
               
            
                  EUH032 Σε επαφή με οξέα ελευθερώνονται πολύ τοξικά αέρια
               
               
                  R32
               
            
                  EUH070 Τοξικό σε επαφή με τα μάτια
               
               
                  R39-41
               
            
                  Απαγορεύεται η χρήση σε χαρτοπολτό ή σε χαρτί εμπορικών βαφών του εμπορίου, χρωστικών ουσιών, προϊόντων φινιρίσματος επιφανειών, βοηθητικών υλικών και επιχρισμάτων, τα οποία έχουν χαρακτηριστεί ή ενδέχεται να χαρακτηριστούν κατά το χρόνο υποβολής της αίτησης με τη δήλωση επικινδυνότητας H317: Μπορεί να προκαλέσει αλλεργική δερματική αντίδραση
               
               
                  R43
               
            Εξαιρούνται από την ανωτέρω απαίτηση οι ουσίες ή τα μείγματα των οποίων οι ιδιότητες μεταβάλλονται με την επεξεργασία (π.χ. παύουν να είναι βιοδιαθέσιμα, υφίστανται χημική τροποποίηση), με αποτέλεσμα να εκλείπει ο προσδιορισθείς κίνδυνος.
      Τα όρια συγκέντρωσης για ουσίες ή μείγματα που έχουν χαρακτηριστεί ή ενδέχεται να χαρακτηριστούν με τις δηλώσεις επικινδυνότητας ή τις φράσεις κινδύνου που αναφέρονται παραπάνω ή που πληρούν τα κριτήρια κατάταξης στις τάξεις ή κατηγορίες επικινδυνότητας που αναφέρονται στον παραπάνω πίνακα, καθώς και για ουσίες ή μείγματα που πληρούν τα κριτήρια του άρθρου 57 στοιχείο α), β) ή γ) του κανονισμού (ΕΚ) αριθ. 1907/2006, δεν υπερβαίνουν τα γενικά ή τα ειδικά όρια συγκέντρωσης που καθορίζονται δυνάμει του άρθρου 10 του κανονισμού (ΕΚ) αριθ. 1272/2008. Όπου καθορίζονται ειδικά όρια συγκέντρωσης, αυτά υπερισχύουν των γενικών ορίων συγκέντρωσης.
      Τα όρια συγκέντρωσης για ουσίες που πληρούν τα κριτήρια του άρθρου 57 στοιχείο δ), ε) ή στ) του κανονισμού (ΕΚ) αριθ. 1907/2006 δεν υπερβαίνουν ποσοστό 0,1 % κατά βάρος.
      
         Εκτίμηση και εξακρίβωση: ο αιτών αποδεικνύει τη συμμόρφωση με τα παρόντα κριτήρια υποβάλλοντας δεδομένα σχετικά με την ποσότητα (kg/ADT παραγόμενου χαρτιού) των ουσιών που χρησιμοποιούνται στη διεργασία και τεκμηριώνοντας ότι οι ουσίες που αναφέρονται στα παρόντα κριτήρια δεν συγκρατούνται στο τελικό προϊόν σε συγκεντρώσεις πάνω από τα καθοριζόμενα όρια. Οι συγκεντρώσεις για τις ουσίες και τα μείγματα προσδιορίζονται στα δελτία δεδομένων ασφαλείας σύμφωνα με το άρθρο 31 του κανονισμού (ΕΚ) αριθ. 1907/2006.
      β)   Ουσίες που εγγράφονται σε κατάλογο σύμφωνα με το άρθρο 59 παράγραφος 1 του κανονισμού(ΕΚ) αριθ. 1907/2006
      Δεν εγκρίνεται παρέκκλιση από την απαγόρευση που επιβάλλει το άρθρο 6 παράγραφος 6 στοιχείο α) του κανονισμού (ΕΚ) αριθ. 66/2010 για ουσίες χαρακτηρισμένες ως ουσίες που προκαλούν πολύ μεγάλη ανησυχία και περιλαμβανόμενες στον κατάλογο που προβλέπεται στο άρθρο 59 του κανονισμού (ΕΚ) αριθ. 1907/2006, οι οποίες περιέχονται σε μείγματα, σε αντικείμενα ή σε οιοδήποτε ομοιογενές τμήμα σύνθετου αντικειμένου, σε συγκεντρώσεις υψηλότερες από 0,1 %. Σε περίπτωση συγκεντρώσεων κάτω του 0,1 % ισχύουν τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008.
      
         Εκτίμηση και εξακρίβωση: ο κατάλογος των ουσιών που χαρακτηρίζονται ως ουσίες οι οποίες προκαλούν πολύ μεγάλη ανησυχία και περιλαμβάνονται στον κατάλογο υποψήφιων ουσιών σύμφωνα με το άρθρο 59 του κανονισμού (ΕΚ) αριθ. 1907/2006, διατίθεται στο διαδίκτυο, στη διεύθυνση:
      http://echa.europa.eu/chem_data/authorisation_process/candidate_list_table_en.asp
      Γίνεται αναφορά στον κατάλογο που ισχύει κατά την ημερομηνία υποβολής της αίτησης.
      Ο αιτών αποδεικνύει τη συμμόρφωση με το παρόν κριτήριο υποβάλλοντας στοιχεία σχετικά με την ποσότητα (kg/ADT παραγόμενου χαρτιού) των ουσιών που χρησιμοποιούνται στη διεργασία και τεκμηριώνοντας ότι οι ουσίες που αναφέρονται στο παρόν κριτήριο δεν συγκρατούνται στο τελικό προϊόν σε συγκεντρώσεις πάνω από τα καθοριζόμενα όρια. Οι συγκεντρώσεις προσδιορίζονται στα δελτία δεδομένων ασφαλείας σύμφωνα με το άρθρο 31 του κανονισμού (ΕΚ) αριθ. 1907/2006.
      γ)   Χλώριο
      Δεν πρέπει να χρησιμοποιούνται αέριο χλώριο ή άλλες χλωριούχες ενώσεις ως λευκαντικό. Η απαίτηση αυτή δεν ισχύει για το αέριο χλώριο στο πλαίσιο της παραγωγής και της χρήσης διοξειδίου του χλωρίου.
      
         Εκτίμηση και εξακρίβωση: ο αιτών υποβάλλει δήλωση του ή των παραγωγών χαρτοπολτού που βεβαιώνουν ότι δεν έχουν χρησιμοποιηθεί αέριο χλώριο ή άλλες χλωριούχες ενώσεις ως λευκαντικό. Σημείωση: μολονότι η απαίτηση αυτή έχει εφαρμογή και στη λεύκανση των ανακτημένων ινών, η ενδεχόμενη λεύκανση των ινών με αέριο χλώριο ή με άλλες χλωριούχες ενώσεις κατά τον προηγούμενο κύκλο ζωής τους είναι αποδεκτή.
      δ)   APEO (αιθοξυαλκυλοφαινόλες)
      Δεν επιτρέπεται η προσθήκη αιθοξυαλκυλοφαινολών ή άλλων παραγώγων αλκυλοφαινολών σε χημικές ουσίες καθαρισμού και απομελάνωσης, σε αναστολείς αφρού ή σε μέσα διασποράς. Ως παράγωγα αλκυλοφαινολών νοούνται οι ουσίες οι οποίες διασπώνται προς αλκυλοφαινόλες.
      
         Εκτίμηση και εξακρίβωση: ο αιτών υποβάλλει δήλωση του ή των προμηθευτών του σε χημικές ουσίες σύμφωνα με την οποία δεν έχουν προστεθεί στα εν λόγω προϊόντα αιθοξυαλκυλοφαινόλες ή άλλα παράγωγα αλκυλοφαινολών.
      ε)   Υπολειμματικά μονομερή
      Η συνολική ποσότητα υπολειμματικών μονομερών (εξαιρουμένου του ακρυλαμιδίου) στα οποία αποδίδεται ή μπορεί να αποδοθεί κάποια από τις ακόλουθες φράσεις κινδύνου (ή συνδυασμός αυτών) και τα οποία περιέχονται σε επιχρίσματα, βοηθητικά κατακράτησης, ενισχυτικά, σε υδρόφοβους παράγοντες ή σε χημικές ουσίες που χρησιμοποιούνται σε εσωτερική και εξωτερική επεξεργασία νερού δεν υπερβαίνει τα 100 ppm (υπολογιζόμενη με βάση την περιεκτικότητά τους σε στερεά):
      
                  Δηλώσεις επικινδυνότητας (8)
                  
               
               
                  Φράσεις κινδύνου (9)
                  
               
            
                  H340 Μπορεί να προκαλέσει γενετικά ελαττώματα
               
               
                  R46
               
            
                  H350 Μπορεί να προκαλέσει καρκίνο
               
               
                  R45
               
            
                  H350i Μπορεί να προκαλέσει καρκίνο μέσω της εισπνοής
               
               
                  R49
               
            
                  H351 Ύποπτο για πρόκληση καρκίνου
               
               
                  R40
               
            
                  H360F Μπορεί να βλάψει τη γονιμότητα
               
               
                  R60
               
            
                  H360D Μπορεί να βλάψει το έμβρυο
               
               
                  R61
               
            
                  H360FD Μπορεί να βλάψει τη γονιμότητα. Μπορεί να βλάψει το έμβρυο.
               
               
                  R60/61/60-61
               
            
                  H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο.
               
               
                  R60/63
               
            
                  H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα.
               
               
                  R61/62
               
            
                  H400 Πολύ τοξικό για τους υδρόβιους οργανισμούς
               
               
                  R50/50-53
               
            
                  H410 Πολύ τοξικό για τους υδρόβιους οργανισμούς με μακροχρόνιες επιπτώσεις
               
               
                  R50-53
               
            
                  H411 Τοξικό για τους υδρόβιους οργανισμούς με μακροχρόνιες επιπτώσεις
               
               
                  R51-53
               
            
                  H412 Επιβλαβές για τους υδρόβιους οργανισμούς με μακροχρόνιες επιπτώσεις
               
               
                  R52-53
               
            
                  H413 Μπορεί να έχει μακροχρόνιες επιπτώσεις στους υδρόβιους οργανισμούς
               
               
                  R53
               
            Το ακρυλαμίδιο δεν επιτρέπεται να περιέχεται σε επιχρίσματα, βοηθητικά κατακράτησης, ενισχυτικά, σε υδρόφοβους παράγοντες ή σε χημικές ουσίες που χρησιμοποιούνται σε εσωτερική και εξωτερική επεξεργασία νερού σε συγκεντρώσεις ανώτερες των 700 ppm (υπολογιζόμενες με βάση την περιεκτικότητά τους σε στερεά).
      Ο αρμόδιος οργανισμός μπορεί να εξαιρέσει τον αιτούντα από αυτές τις απαιτήσεις όσον αφορά χημικές ουσίες που χρησιμοποιούνται σε εξωτερική επεξεργασία νερού.
      
         Εκτίμηση και εξακρίβωση: ο αιτών υποβάλλει δήλωση συμμόρφωσης με το παρόν κριτήριο, μαζί με την κατάλληλη τεκμηρίωση (όπως δελτία δεδομένων ασφαλείας).
      στ)   Επιφανειοδραστικές ουσίες για απομελάνωση
      Όλες οι επιφανειοδραστικές ουσίες που χρησιμοποιούνται για απομελάνωση είναι τελικά βιοαποδομήσιμες (βλέπε μεθόδους δοκιμών και επίπεδα επιτυχίας στη συνέχεια).
      
         Εκτίμηση και εξακρίβωση: ο αιτών υποβάλλει δήλωση συμμόρφωσης με το παρόν κριτήριο μαζί με τα σχετικά δελτία δεδομένων ασφαλείας ή εκθέσεις δοκιμών για κάθε επιφανειοδραστική ουσία, στα οποία αναφέρεται η μέθοδος δοκιμών, το κατώφλι επιτυχίας και το συμπέρασμα που εξήχθη, χρησιμοποιώντας μία από τις ακόλουθες μεθόδους για τις δοκιμές και τα επίπεδα επιτυχίας: ΟΟΣΑ 302 A-C (ή ισοδύναμα πρότυπα ISO), με ποσοστό αποδόμησης (συμπεριλαμβανόμενης της προσρόφησης) εντός 28 ημερών τουλάχιστον 70 %, για τις μεθόδους 302 A και B, και τουλάχιστον 60 % για την 302 C.
      ζ)   Βιοκτόνα
      Τα δραστικά συστατικά των βιοκτόνων και των βιοστατικών που χρησιμοποιούνται για την αντιμετώπιση των οργανισμών οι οποίοι σχηματίζουν γλοιό στα συστήματα κυκλοφορίας νερού που περιέχουν ίνες δεν είναι βιοσυσσωρεύσιμα. Το δυναμικό βιοσυσσώρευσης των βιοκτόνων χαρακτηρίζεται από λογάριθμο του συντελεστή κατανομής σε οκτανόλη/νερό (log Pow) < 3,0 ή από πειραματικά προσδιοριζόμενο συντελεστή βιοσυγκέντρωσης (BCF) ≤ 100.
      
         Εκτίμηση και εξακρίβωση: ο αιτών υποβάλλει δήλωση συμμόρφωσης με το παρόν κριτήριο μαζί με το σχετικό δελτίο δεδομένων ασφαλείας ή έκθεση δοκιμών όπου αναφέρονται η μέθοδος δοκιμών, το κατώφλι επιτυχίας και το συμπέρασμα που εξήχθη, χρησιμοποιώντας τις ακόλουθες μεθόδους δοκιμών: ΟΟΣΑ 107, 117 ή 305 A-E.
      η)   Αζωχρώματα
      Δεν χρησιμοποιούνται αζωχρώματα τα οποία ενδέχεται να διασπαστούν στις ακόλουθες αρωματικές αμίνες, σύμφωνα με το παράρτημα XVII του κανονισμού (ΕΚ) αριθ. 1907/2006:
      
                  
                              1.
                           
                           
                              4-αμινοδιφαινύλιο
                           
                        
               
                  (92-67-1),
               
            
                  
                              2.
                           
                           
                              βενζιδίνη
                           
                        
               
                  (92-87-5),
               
            
                  
                              3.
                           
                           
                              4-χλωρο-ο-τολουϊδίνη
                           
                        
               
                  (95-69-2),
               
            
                  
                              4.
                           
                           
                              ναφθυλαμίνη-2
                           
                        
               
                  (91-59-8),
               
            
                  
                              5.
                           
                           
                              o-αμινο-αζωτολουόλιο
                           
                        
               
                  (97-56-3),
               
            
                  
                              6.
                           
                           
                              2-αμινο-4-νιτροτολουόλιο
                           
                        
               
                  (99-55-8),
               
            
                  
                              7.
                           
                           
                              π-χλωροανιλίνη
                           
                        
               
                  (106-47-8),
               
            
                  
                              8.
                           
                           
                              2,4-διαμινοανισόλη
                           
                        
               
                  (615-05-4),
               
            
                  
                              9.
                           
                           
                              4,4′-διαμινο-διφαινυλομεθάνιο
                           
                        
               
                  (101-77-9),
               
            
                  
                              10.
                           
                           
                              3,3′-διχλωροβενζιδίνη
                           
                        
               
                  (91-94-1),
               
            
                  
                              11.
                           
                           
                              3,3′-διμεθοξυβενζιδίνη
                           
                        
               
                  (119-90-4),
               
            
                  
                              12.
                           
                           
                              3,3′-διμεθυλοβενζιδίνη
                           
                        
               
                  (119-93-7),
               
            
                  
                              13.
                           
                           
                              3,3′-διμεθυλο-4,4′-διαμινοδιφαινυλομεθάνιο
                           
                        
               
                  (838-88-0),
               
            
                  
                              14.
                           
                           
                              π-κρεσιδίνη
                           
                        
               
                  (120-71-8),
               
            
                  
                              15.
                           
                           
                              4,4′-μεθυλενο-δις (2-χλωρανιλίνη)
                           
                        
               
                  (101-14-4),
               
            
                  
                              16.
                           
                           
                              4,4′-οξυδιανιλίνη
                           
                        
               
                  (101-80-4),
               
            
                  
                              17.
                           
                           
                              4,4′-θειοδιανιλίνη
                           
                        
               
                  (139-65-1),
               
            
                  
                              18.
                           
                           
                              ο-τολουϊδίνη
                           
                        
               
                  (95-53-4),
               
            
                  
                              19.
                           
                           
                              2,4-διμινοτολουόλιο
                           
                        
               
                  (95-80-7),
               
            
                  
                              20.
                           
                           
                              2,4,5-τριμεθυλανιλίνη
                           
                        
               
                  (137-17-7),
               
            
                  
                              21.
                           
                           
                              4-αμινοαζωβενζόλιο
                           
                        
               
                  (60-09-3),
               
            
                  
                              22.
                           
                           
                              ο-ανισιδίνη
                           
                        
               
                  (90-04-0).
               
            
         Εκτίμηση και εξακρίβωση: ο αιτών υποβάλλει δήλωση συμμόρφωσης με το παρόν κριτήριο.
      θ)   Βαφές ή πιγμέντα με συμπλοκοποιημένο μέταλλο
      Δεν χρησιμοποιούνται χρώματα ή πιγμέντα που περιέχουν μόλυβδο, χαλκό, χρώμιο, νικέλιο ή αργίλιο. Επιτρέπεται ωστόσο η χρήση χρωμάτων ή πιγμέντων χαλκοφθαλοκυανίνης.
      
         Εκτίμηση και εξακρίβωση: ο αιτών υποβάλλει δήλωση συμμόρφωσης.
      ι)   Προσμείξεις μεταλλικών ιόντων των βαφών
      Η περιεκτικότητα των χρησιμοποιούμενων βαφών σε προσμείξεις μεταλλικών ιόντων δεν υπερβαίνει τις ακόλουθες τιμές: Ag 100 ppm· As 50 ppm· Ba 100 ppm· Cd 20 ppm· Co 500 ppm· Cr 100 ppm· Cu 250 ppm· Fe 2 500 ppm· Hg 4 ppm· Mn 1 000 ppm· Ni 200 ppm· Pb 100 ppm· Se 20 ppm· Sb 50 ppm· Sn 250 ppm· Zn 1 500 ppm.
      
         Εκτίμηση και εξακρίβωση: ο αιτών υποβάλλει δήλωση συμμόρφωσης.
      
         Κριτήριο 5 —   Διαχείριση αποβλήτων
      
      Όλα τα συγκροτήματα παραγωγής χαρτοπολτού και χαρτιού διαθέτουν σύστημα διαχείρισης των αποβλήτων (όπως καθορίζεται από τις αρμόδιες ρυθμιστικές αρχές στις οποίες υπάγεται το συγκεκριμένο συγκρότημα παραγωγής χαρτοπολτού και χαρτιού) και των καταλοίπων τα οποία προέρχονται από την παραγωγή του προϊόντος στο οποίο απονέμεται το οικολογικό σήμα. Το σύστημα αυτό τεκμηριώνεται ή περιγράφεται λεπτομερώς στην αίτηση, με στοιχεία για τα ακόλουθα σημεία τουλάχιστον:
      
                  —
               
               
                  διαδικασίες διαχωρισμού των ανακυκλώσιμων υλικών από τη ροή των αποβλήτων και χρήσης αυτών των υλικών,
               
            
                  —
               
               
                  διαδικασίες ανάκτησης υλικών για άλλες χρήσεις, όπως αποτέφρωση για παραγωγή θερμότητας ή ατμού βιομηχανικών διεργασιών ή για χρήση στη γεωργία,
               
            
                  —
               
               
                  διαδικασίες χειρισμού των επικίνδυνων αποβλήτων (όπως ορίζονται από τις αρμόδιες ρυθμιστικές αρχές στις οποίες υπάγεται το συγκεκριμένο συγκρότημα παραγωγής χαρτοπολτού και χαρτιού).
               
            
         Εκτίμηση και εξακρίβωση: ο αιτών υποβάλλει λεπτομερή περιγραφή των διαδικασιών που εφαρμόζονται για τη διαχείριση των αποβλήτων σε καθένα από τα σχετικά συγκροτήματα παραγωγής και δήλωση συμμόρφωσης με το παρόν κριτήριο.
      
         Κριτήριο 6 —   Καταλληλότητα προς χρήση
      
      Το προϊόν πρέπει να είναι κατάλληλο για τη σκοπούμενη χρήση του.
      
         Εκτίμηση και εξακρίβωση: ο αιτών υποβάλλει την κατάλληλη τεκμηρίωση με την οποία αποδεικνύεται η συμμόρφωση με το πεδίο εφαρμογής των κριτηρίων. Το προϊόν πληροί τις απαιτήσεις σταθερότητας σύμφωνα με τα ισχύοντα πρότυπα. Το εγχειρίδιο χρήστη περιλαμβάνει κατάλογο προδιαγραφών και προτύπων προς χρήση κατά την εκτίμηση της σταθερότητας.
      Εναλλακτικά προς τη χρήση των ανωτέρω μεθόδων, οι παραγωγοί εγγυώνται την καταλληλότητα προς χρήση των προϊόντων τους υποβάλλοντας κατάλληλη τεκμηρίωση με την οποία αποδεικνύεται η ποιότητα του χαρτιού, σύμφωνα με το πρότυπο EN ISO/IEC 17050-1:2004 που προβλέπει γενικά κριτήρια για τη δήλωση συμμόρφωσης των προμηθευτών με τα κανονιστικά έγγραφα.
      
         Κριτήριο 7 —   Πληροφορίες που αναγράφονται στο οικολογικό σήμα της ΕΕ
      
      Το προαιρετικό σήμα με κείμενο εντός πλαισίου περιέχει το ακόλουθο κείμενο:
      
                  «—
               
               
                  χαμηλά επίπεδα ρύπανσης του ατμοσφαιρικού αέρα και των υδάτων
               
            
                  —
               
               
                  χρήση πιστοποιημένων ινών Ή/ΚΑΙ χρήση ανακτημένων ινών [κατά περίπτωση]
               
            
                  —
               
               
                  περιορισμένη χρήση επικίνδυνων ουσιών».
               
            Οι κατευθυντήριες γραμμές για τη χρήση του προαιρετικού σήματος με κείμενο εντός πλαισίου παρατίθενται στο έγγραφο «Guidelines for the use of the EU Ecolabel logo», που είναι διαθέσιμο στον ιστότοπο:
      http://ec.europa.eu/environment/ecolabel/promo/pdf/logo%20guidelines.pdf
      
         Εκτίμηση και εξακρίβωση: ο αιτών υποβάλλει δείγμα της συσκευασίας του προϊόντος όπου εμφαίνεται το σήμα, καθώς και δήλωση συμμόρφωσης με το παρόν κριτήριο.
      
         (1)  Όπως ορίζεται στην οδηγία 2009/28/ΕΚ του Ευρωπαϊκού Κοινοβουλίου και του Συμβουλίου (ΕΕ L 140 της 5.6.2009, σ. 16).
      
         (2)  European List of Standard Grades of Recovered Paper and Board, Ιούνιος 2002.
      
         (3)  ΕΕ L 396 της 30.12.2006, σ. 1.
      
         (4)  ΕΕ L 353 της 31.12.2008, σ. 1.
      
         (5)  ΕΕ 196 της 16.8.1967, σ. 1.
      
         (6)  Όπως προβλέπεται στον κανονισμό (ΕΚ) αριθ. 1272/2008.
      
         (7)  Όπως προβλέπεται στην οδηγία 67/548/ΕΟΚ.
      
         (8)  Όπως προβλέπεται στον κανονισμό (ΕΚ) αριθ. 1272/2008.
      
         (9)  Όπως προβλέπεται στην οδηγία 67/548/ΕΟΚ.